ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 2072/95 ΤΗΣ ΕΠΙΤΡΟΠΗΣ της 29ης Αυγούστου 1995 σχετικά με τη διακοπή της αλιείας μπακαλιάρου από σκάφη που φέρουν σημαία του Ηνωμένου Βασιλείου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου που εφαρμόζεται στην κοινή αλιευτική πολιτική (1), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3366/94 του Συμβουλίου της 20ής Δεκεμβρίου 1994 για τον καθορισμό για το 1995 ορισμένων μέτρων διατήρησης και διαχείρισης αλιευτικών πόρων διακανονισμού που καθορίζονται στη σύμβαση σχετικά με τη μελλοντική πολυμερή συνεργασία όσον αφορά την αλιεία του βορειοδυτικού Ατλαντικού (2), όπως τροποποιήθηκε τελευταία από τον κανονισμό (ΕΚ) αριθ. 1761/95 (3), προβλέπει ποσοστώσεις μπακαλιάρου για το 1995 7 ότι, προκειμένου να εξασφαλισθεί η συμμόρφωση προς τις διατάξεις σχετικά με τους ποσοτικούς περιορισμούς και τα αλιεύματα των αποθεμάτων που υπόκεινται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα τα οποία πραγματοποιούνται από τα σκάφη που φέρουν τη σημαία κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί 7 ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα μπακαλιάρου στα ύδατα της ζώνης NAFO 3Μ από σκάφη που φέρουν τη σημαία του Ηνωμένου Βασιλείου ή είναι νηολογημένα στο Ηνωμένο Βασίλειο έχουν προσεγγίσει το όριο των ποσοστώσεων που έχουν χορηγηθεί για το 1995 7 ότι το Ηνωμένο Βασίλειο απαγόρευσε την αλιεία του αποθέματος αυτού από τις 4 Αυγούστου 1995 7 ότι, κατά συνέπεια, είναι αναγκαίο να τηρηθεί η ημερομηνία αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα μπακαλιάρου στα ύδατα της ζώνης NAFO 3Μ από σκάφη που φέρουν τη σημαία του Ηνωμένου Βασιλείου θεωρούνται ότι έχουν εξαντλήσει την ποσόστωση που έχει χορηγηθεί στο Ηνωμένο Βασίλειο για το 1995.

Απαγορεύεται η αλιεία μπακαλιάρου στα ύδατα της ζώνης NAFO 3Μ από σκάφη που φέρουν τη σημαία του Ηνωμένου Βασιλείου ή είναι νηολογημένα στο Ηνωμένο Βασίλειο, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά από την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 4 Αυγούστου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Αυγούστου 1995.

Για την Επιτροπή Karel VAN MIERT Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1864/95 ΤΗΣ ΕΠΙΤΡΟΠΗΣ της 26ης Ιουλίου 1995 για τον καθορισμό των μέσων αποδόσεων σε ελιές και ελαιόλαδο για τις τέσσερις τελευταίες περιόδους 1990/91 έως 1993/94

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 5,

τον κανονισμό (ΕΟΚ) αριθ. 2261/84 του Συμβουλίου της 17ης Ιουλίου 1984 που θεσπίζει τους γενικούς κανόνες σχετικά με τη χορήγηση ενισχύσεως στην παραγωγή ελαιολάδου και στις οργανώσεις παραγωγών (3), όπως τροποποιήθηκε τελευταία από τον κανονισμό (ΕΚ) αριθ. 636/95 (4), και ιδίως το άρθρο 19,

Εκτιμώντας:

ότι, για τη χορήγηση της ενίσχυσης στην παραγωγή στους ελαιοκαλλιεργητές που παράγουν λιγότερο από 500 χιλιόγραμμα ελαιολάδου, το άρθρο 17α του κανονισμού (ΕΟΚ) αριθ. 2261/84 προβλέπει ότι, για την τρέχουσα περίοδο, η Επιτροπή καθορίζει τις μέσες αποδόσεις σε ελιές και ελαιόλαδο των τεσσάρων τελευταίων περιόδων 7 ότι πρέπει να καθοριστούν αυτές οι αποδόσεις κατά ομοιογενείς ζώνες, όπως ορίζονται στον κανονισμό (ΕΟΚ) αριθ. 1934/93 (5), όπως τροποποιήθηκε από τον κανονισμό (ΕΚ) αριθ. 38/94 (6), καθώς επίσης και από τον κανονισμό (ΕΚ) αριθ. 1840/94 (7), πλην των κοινοτήτων που έχουν διαφορετικές αποδόσεις από εκείνες των ζωνών στις οποίες ανήκουν 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι μέσες αποδόσεις σε ελιές και ελαιόλαδο των τεσσάρων τελευταίων περιόδων 1990/91 έως 1993/94, καθορίζονται στο παράρτημα.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουλίου 1995.

Για την Επιτροπή Franz FISCHLER Μέλος της Επιτροπής

ANEXO - BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE - ANEXO - LIITE - BILAGA

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1817/95 ΤΗΣ ΕΠΙΤΡΟΠΗΣ της 26ης Ιουλίου 1995 για τροποποίηση του κανονισμού (ΕΚ) αριθ. 1502/95 για τις λεπτομέρειες εφαρμογής για την περίοδο 1995/96 του κανονισμού (ΕΟΚ) αριθ. 1766/92 του Συμβουλίου όσον αφορά τους εισαγωγικούς δασμούς στον τομέα των σιτηρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1664/95 της Επιτροπής (2), και ιδίως το άρθρο 10 παράγραφος 4,

Εκτιμώντας:

ότι το άρθρο 4 του κανονισμού (ΕΚ) αριθ. 1502/95 της Επιτροπής (3) προβλέπει ότι ένα από τα στοιχεία που πρέπει να ληφθούν υπόψη κατά την υπολογισμό της αντιπροσωπευτικής τιμής κατά την εισαγωγή cif είναι η διαμόρφωση των τιμών στο χρηματιστήριο η οποία είναι αντιπροσωπευτική στην αγορά των Ηνωμένων Πολιτειών της Αμερικής (ΗΠΑ) 7 ότι, στην περίπτωση του σκληρού σίτου και της κριθής, η τελευταία αυτή είναι αντιπροσωπευτική των λοιπών κτηνοτροφικών σιτηρών, το συγκεκριμένο χρηματιστήριο, «Mid-America Commodity exchange», η διαμόρφωση αυτή είναι τέτοια ώστε δεν κρίνεται αναγκαίο να προβλεφθούν εναλλακτικές διαμορφώσεις τιμών που πρέπει να ληφθούν υπόψη σε ορισμένες περιπτώσεις 7 ότι, για το σκοπό αυτό οι διαμορφώσεις τιμών fob, οι οποίες είναι δημοσίως διαθέσιμες στις ΗΠΑ δύνανται να ληφθούν υπόψη 7 ότι, συνεπώς, πρέπει να τροποποιηθεί ο κανονισμός (ΕΚ) αριθ. 1502/95 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα ΙΙ του κανονισμού (ΕΚ) αριθ. 1502/95 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

«ΠΑΡΑΡΤΗΜΑ ΙΙ >ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1771/95 ΤΗΣ ΕΠΙΤΡΟΠΗΣ της 24ης Ιουλίου 1995 για έκτη τροποποίηση του κανονισμού (ΕΚ) αριθ. 3146/94 περί θεσπίσεως εκτάκτων μέτρων στηρίξεως της αγοράς στον τομέα του χοιρείου κρέατος στη Γερμανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,

Εκτιμώντας:

ότι, λόγω της εμφάνισης κλασικής πανώλης των χοίρων σε ορισμένες περιφέρειες της Γερμανίας, θεσπίστηκαν εξαιρετικά μέτρα στήριξης της αγοράς του χοιρείου κρέατος για το εν λόγω κράτος μέλος, από τον κανονισμό (ΕΚ) αριθ. 3146/94 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1211/95 (4) 7 ότι ο κανονισμός (ΕΟΚ) αριθ. 3146/94 προβλέπει, στο άρθρο 4, ότι τα μεταποιημένα προϊόντα που παρασκευάζονται από χοίρους για πάχυνση που παραδίδονται, πρέπει να εξάγονται πριν από την 1η Ιουλίου 1995 7 ότι κρίνεται σκόπιμο να επιτραπεί η συνέχιση των εν λόγω εξαγωγών πέραν της εν λόγω ημερομηνίας λαμβανομένης υπόψη της σημερινής υγειονομικής κατάστασης και του γεγονότος ότι οι ποσότητες των εν λόγω εξαγωγών εξακολουθούν να μην είναι σημαντικές σε σχέση με τις συνολικές εξαγωγές μεταποιημένων προϊόντων 7 ότι εμφανίστηκαν νέα κρούσματα κλασικής πανώλης των χοίρων στο διαμέρισμα του Dipholz στην Κάτω Σαξωνία 7 ότι, επομένως, πρέπει να συμπεριληφθεί η εν λόγω περιφέρεια στα μέτρα στήριξης που θεσπίζονται από τον κανονισμό (ΕΚ) αριθ. 3146/94 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 3146/94 τροποποιείται ως εξής:

1. στο άρθρο 4 παράγραφος 2, οι όροι «πριν από την 1η Ιουλίου 1995» διαγράφονται 7 2. στο παράρτημα ΙΙ σημείο 1 προστίθεται ο όρος «DIEPHOLZ».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Ιουλίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1686/95 ΤΗΣ ΕΠΙΤΡΟΠΗΣ της 11ης Ιουλίου 1995 για τροποποίηση του κανονισμού (ΕΟΚ) αριθ. 2999/92 όσον αφορά τις λεπτομέρειες εφαρμογής του ειδικού καθεστώτος για τον εφοδιασμό της Μαδέρας με προϊόντα του τομέα των μεταποιημένων οπωροκηπευτικών και για τον καθορισμό του ισοζυγίου εφοδιασμού για την περίοδο από 1ης Ιουλίου 1995 έως 30 Ιουνίου 1996

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 για ειδικά μέτρα υπέρ των Αζορών και της Μαδέρας όσον αφορά ορισμένα γεωργικά προϊόντα (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 10,

Εκτιμώντας:

ότι οι ποσότητες των προϊόντων που επωφελούνται του ειδικού καθεστώτος εφοδιασμού καθορίζονται στο πλαίσιο των προβλέψεων που καθορίζονται περιοδικώς και αναθεωρούνται συναρτήσει των βασικών αναγκών της αγοράς και λαμβάνοντας υπόψη τις τοπικές παραγωγές και τα παραδοσιακά ρεύματα συναλλαγών 7

ότι ο κανονισμός (ΕΟΚ) αριθ. 2999/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1363/95 (4), έχει θεσπίσει τις λεπτομέρειες εφαρμογής του ειδικού καθεστώτος εφοδιασμού της Μαδέρας με μεταποιημένα οπωροκηπευτικά, καθώς και το προβλεπόμενο ισοζύγιο που καθορίζει τις ποσότητες που μπορούν να επωφεληθούν του ειδικού καθεστώτος εφοδιασμού για την περίοδο από 1ης Ιουλίου 1994 έως 30 Ιουνίου 1995 7

ότι η εκτίμηση των αναγκών της αγοράς της Μαδέρας, για την περίοδο από 1ης Ιουλίου 1995 έως 30 Ιουνίου 1996, οδηγεί στη θέσπιση ενός προβλεπόμενου ισοζυγίου εφοδιασμού, σύμφωνα με το παράρτημα 7

ότι το καθεστώς εφοδιασμού εφαρμόζεται από την 1η Ιουλίου και, συνεπώς, πρέπει να προβλεφθεί η άμεση εφαρμογή των διατάξεων του παρόντος κανονισμού 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 2999/92 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Ιουλίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 173 της 27. 6. 1992, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 301 της 17. 10. 1992, σ. 7.

(4) ΕΕ αριθ. L 132 της 16. 6. 1995, σ. 8.

ΠΑΡΑΡΤΗΜΑ

Προβλεπόμενο ισοζύγιο εφοδιασμού της Μαδέρας με μεταποιημένα προϊόντα με βάση τα οπωροκηπευτικά για την περίοδο από 1ης Ιουλίου 1995 έως 30 Ιουνίου 1996

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1617/95 ΤΗΣ ΕΠΙΤΡΟΠΗΣ της 4ης Ιουλίου 1995 για τροποποίηση του κανονισμού (ΕΚ) αριθ. 1162/95 περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1528/95 (2), και ιδίως το άρθρο 9 παράγραφος 2, το άρθρο 12 παράγραφος 4 και το άρθρο 13 παράγραφος 11,

Εκτιμώντας:

ότι ο κανονισμός (ΕΚ) αριθ. 1162/95 της Επιτροπής (3) έχει καθορίσει τις ειδικές λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού 7 ότι, στο παράρτημα Ι του εν λόγω κανονισμού, δεν έχει θεσπισθεί η διάρκεια ισχύος των πιστοποιητικών εισαγωγής για τη βύνη 7 ότι επιβάλλεται, συνεπώς, να καθορισθεί αυτή λαμβάνοντας υπόψη τις ανάγκες της αγοράς και να διορθωθεί η παράλειψη αυτή 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι τμήμα Α του κανονισμού (ΕΚ) αριθ. 1162/95 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Ιουλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

«ΠΑΡΑΡΤΗΜΑ Ι Α. Τομέας σιτηρών >ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1585/95 ΤΗΣ ΕΠΙΤΡΟΠΗΣ της 30ής Ιουνίου 1995 για τροποποίηση του κανονισμού (ΕΟΚ) αριθ. 1725/79 περί των λεπτομερειών χορηγήσεως των ενισχύσεων στο αποκορυφωμένο γάλα που μεταποιείται σε σύνθετες ζωοτροφές και στο αποκορυφωμένο γάλα σε σκόνη που προορίζεται ιδίως για τη διατροφή των μόσχων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1538/95 (2), και ιδίως το άρθρο 10 παράγραφος 3,

Εκτιμώντας:

ότι, σε εφαρμογή του άρθρου 4 παράγραφος 1 του κανονισμού (ΕΟΚ) αριθ. 1725/79 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 3337/94 (4), η χορήγηση της ενισχύσεως του αποκορυφωμένου γάλακτος σε σκόνη που μεταποιείται σε σύνθετες ζωοτροφές υπόκειται στην υποχρέωση να ενσωματώνονται 50 χιλιόγραμμα τουλάχιστον σκόνης ανά 100 χιλιόγραμμα τελικού προϊόντος 7 ότι, εντούτοις, η παράγραφος 1α του εν λόγω άρθρου προβλέπει ότι, για την περίοδο από 1ης Φεβρουαρίου 1993 έως 30 Ιουνίου 1995, το εν λόγω ελάχιστο ποσό καθορίζεται σε 35 χιλιόγραμμα 7 ότι η εξέλιξη της καταστάσεως της αγοράς του αποκορυφωμένου γάλακτος σε σκόνη δικαιολογεί τη διατήρηση της παρεκκλίσεως αυτής έως τις 31 Δεκεμβρίου 1995 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 4 παράγραφος 1α του κανονισμού (ΕΟΚ) αριθ. 1725/79, οι όροι «μεταξύ της 1ης Φεβρουαρίου 1993 και 30 Ιουνίου 1995» αντικαθίστανται από τους όρους «μεταξύ 1ης Φεβρουαρίου 1993 και 31 Δεκεμβρίου 1995».

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1503/95 ΤΗΣ ΕΠΙΤΡΟΠΗΣ της 29ης Ιουνίου 1995 που εξαιρεί κράτη μέλη από τη διενέργεια δημοσίων αγορών ορισμένων οπωροκηπευτικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως των αγορών στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 1363/95 (2), και ιδίως το άρθρο 19α παράγραφος 4,

Εκτιμώντας:

ότι ο κανονισμός (ΕΟΚ) αριθ. 1852/85 της Επιτροπής της 2ας Ιουλίου 1985 για τις λεπτομέρειες εφαρμογής όσον αφορά την εξαίρεση των κρατών μελών από την υποχρέωση να προβαίνουν σε δημόσιες αγορές ορισμένων ειδών οπωροκηπευτικών (3) προέβλεψε τις πληροφορίες που πρέπει να δώσουν τα κράτη μέλη στην Επιτροπή προκειμένου να εξαιρεθούν, μετά από αίτησή τους, από την υποχρέωση να προβαίνουν σε δημόσιες αγορές σύμφωνα με το άρθρο 19α παράγραφος 4 του κανονισμού (ΕΟΚ) αριθ. 1035/72 7 ότι οι πληροφορίες αυτές πρέπει να αφορούν είτε το μέρος καθενός από τα προϊόντα που αναφέρονται στο άρθρο 19α του κανονισμού (ΕΟΚ) αριθ. 1035/72 που αποτελούν αντικείμενο εμπορίας μέσω αναγνωρισμένων ενώσεων παραγωγών, είτε το μέρος της συγκομισθείσας παραγωγής για τα προϊόντα αυτά στο έδαφος του εν λόγω κράτους μέλους κατά τη διάρκεια των τριών προηγούμενων περιόδων 7 ότι δόθηκαν οι πληροφορίες αυτές από τα κράτη μέλη 7 ότι πληρούνται οι όροι εξαιρέσεως που προβλέπονται στον κανονισμό (ΕΟΚ) αριθ. 1852/85 για ορισμένα εξ αυτών και για ορισμένα προϊόντα για την περίοδο 1995/96 7 ότι πρέπει εφεξής να εξαιρεθούν αυτά τα κράτη μέλη που υπέβαλαν την αίτηση από την υποχρέωση να προβούν στις δημόσιες αγορές,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα ακόλουθα κράτη μέλη εξαιρούνται από την υποχρέωση να προβούν σε δημόσιες αγορές σύμφωνα με το άρθρο 19α του κανονισμού (ΕΟΚ) αριθ. 1035/72 για τα αχλάδια κατά τη διάρκεια της περιόδου από 1ης Ιουλίου μέχρι 31 Αυγούστου 1995 και για τα ροδάκινα, τα βερίκοκα, τις τομάτες και τις μελιτζάνες καθόλη τη διάρκεια της περιόδου εμπορίας 1995/96:

Βέλγιο Δανία Ομοσπονδιακή Δημοκρατία της Γερμανίας Ιρλανδία Λουξεμβούργο Κάτω Χώρες Ηνωμένο Βασίλειο.

Για την Ελλάδα, η εξαίρεση αυτή εφαρμόζεται μόνο για τα αχλάδια κατά τη διάρκεια της θερινής περιόδου που αναφέρεται παραπάνω.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιουνίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1529/95 ΤΟΥ ΣΥΜΒΟΥΛΙΟΥ της 29ης Ιουνίου 1995 για τον καθορισμό, για την περίοδο εμπορίας 1995/96, των μηνιαίων προσαυξήσεων των τιμών των σιτηρών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής (1),

την γνώμη του Ευρωπαϊκού Κοινοβουλίου (2),

την γνώμη της Οικονομικής και Κοινωνικής Επιτροπής (3),

Εκτιμώντας:

ότι ο κανονισμός (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα των σιτηρών (4), όπως τροποποιήθηκε τελευταία από τον κανονισμό (ΕΚ) αριθ. 1528/95, προβλέπει στο άρθρο 3 τον καθορισμό μηνιαίων προσαυξήσεων που εφαρμόζονται στην τιμή παρεμβάσεως 7 ότι, κατά τον καθορισμό του αριθμού και του ποσού των μηνιαίων προσαυξήσεων, καθώς και κατά τον καθορισμό του πρώτου μήνα κατά τη διάρκεια του οποίου θα εφαρμόζονται, πρέπει να λαμβάνονται υπόψη, αφενός, τα έξοδα αποθηκεύσεως και χρηματοδοτήσεως για την αποθεματοποίηση των σιτηρών στην Κοινότητα και, αφετέρου, η ανάγκη διαθέσεως των αποθεμάτων σιτηρών σύμφωνα με τις ανάγκες της αγοράς 7 ότι, στο πλαίσιο της αναμορφώσεως της κοινής γεωργικής πολιτικής, έχει προβλεφθεί, ιδίως, ο καθορισμός μιας ενιαίας τιμής παρεμβάσεως για όλα τα σιτηρά 7 ότι η τιμή αυτή καθορίστηκε σε πολύ μειωμένο επίπεδο που θα εφαρμόζεται σταδιακά 7 ότι αυτό πρέπει να ληφθεί υπόψη κατά τον καθορισμό του ποσού των μηνιαίων προσαυξήσεων 7 ότι η τιμή παρεμβάσεως για τον αραβόσιτο και το σόργο, κατά τους μήνες Ιούλιο, Αύγουστο και Σεπτέμβριο, είναι η τιμή του Μαΐου της προηγουμένης περιόδου, σύμφωνα με το άρθρο 3 παράγραφος 3 του κανονισμού (ΕΟΚ) αριθ. 1766/92,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με την επιφύλαξη του άρθρο 3 παράγραφος 3 τελευταίο εδάφιο του κανονισμού (ΕΟΚ) αριθ. 1766/92, για την περίοδο εμπορίας 1995/96, οι μηνιαίες προσαυξήσεις που πρέπει να εφαρμόζονται στην τιμή παρεμβάσεως που ισχύει για τον πρώτο μήνα της περιόδου εμπορίας, είναι οι εξής:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1995/96.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 29 Ιουνίου 1995.

Για το Συμβούλιο Ο Πρόεδρος J. BARROT

(1) ΕΕ αριθ. C 99 της 21. 4. 1995, σ. 3.

(2) ΕΕ αριθ. C 151 της 19. 6. 1995.

(3) ΕΕ αριθ. C 155 της 21. 6. 1995, σ. 21.

(4) ΕΕ αριθ. L 181 της 1. 7. 1992, σ. 21. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1528/95 (βλέπε σ. 3 της παρούσας Επίσημης Εφημερίδας).
ΚΑΝΟΝΙΣΜΟΣ (ΕΚ) αριθ. 1894/95 ΤΟΥ ΣΥΜΒΟΥΛΙΟΥ της 29ης Ιουνίου 1995 για τη σύναψη του πρωτοκόλλου που καθορίζει τις δυνατότητες αλιείας και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ακτής του Ελεφαντοστού σχετικά με την αλιεία στα ανοικτά των ακτών της Ακτής του Ελεφαντοστού για την περίοδο από την 1η Ιουλίου 1994 έως τις 30 Ιουνίου 1997

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43, σε συνδυασμό με το άρθρο 228 παράγραφος 2 πρώτη πρόταση και παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι, βάσει της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ακτής του Ελεφαντοστού σχετικά με την αλιεία στα ανοικτά των ακτών της Ακτής του Ελεφαντοστού (2), τα δύο μέρη προέβησαν σε διαπραγματεύσεις για τον προσδιορισμό των τροποποιήσεων ή συμπληρώσεων που πρέπει να περιληφθούν στη συμφωνία αυτή κατά τη λήξη της περιόδου εφαρμογής του προσαρτημένου σε αυτήν πρωτοκόλλου 7

ότι, ύστερα από τις διαπραγματεύσεις αυτές, μονογραφήθηκε στις 29 Ιουνίου 1994 ένα νέο πρωτόκολλο, με το οποίο καθορίζονται οι δυνατότητες αλιείας και η χρηματοδοτική αντιστάθμιση που προβλέπονται στην εν λόγω συμφωνία για την περίοδο από την 1η Ιουλίου 1994 έως τις 30 Ιουνίου 1997 7

ότι η σύναψη του νέου αυτού πρωτοκόλλου είναι προς το συμφέρον της Κοινότητας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το πρωτόκολλο που καθορίζει τις δυνατότητες αλιείας και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ακτής του Ελεφαντοστού σχετικά με την αλιεία στα ανοικτά της Ακτής του Ελεφαντοστού, εγκρίνεται εξ ονόματος της Κοινότητας για την περίοδο από την 1η Ιουλίου 1994 έως τις 30 Ιουνίου 1997.

Το κείμενο του πρωτοκόλλου επισυνάπτεται στον παρόντα κανονισμό.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν το πρωτόκολλο δεσμεύοντας την Κοινότητα.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 29 Ιουνίου 1995.

Για το Συμβούλιο

Ο Πρόεδρος

J. BARROT

(1) ΕΕ αριθ. C 109 της 1. 5. 1995, σ. 279.

(2) ΕΕ αριθ. L 379 της 31. 12. 1990, σ. 3.